| **Yair Lapidhebr. ‏יָאִיר לַפִּיד‏‎** |
| --- |
| Izraelio ministras pirmininkas |
|  |
| Gimė | 1963 m. lapkričio 5 d. (60 metų)Tel Avivas, Izraelis |
| Tėvas | Tomis Lapidas |
| Motina | Šulamit Lapid |
| Sutuoktinis (-ė) | Lihi Lapid |
| Vaikai | trys |
| Izraelio ministras pirmininkas |
| Kelintas | 14 |
| Ėjo pareigas | 2022 m. liepos 1 d. – 2022 m. gruodžio 29 d. |
| Ankstesnis | Naftalis Benetas |
|  |
| Veikla | Izraelio aktorius,laidų vedėjas, politikas. Ministras pirmininkas2022 m. |
|  |
|  **Vikiteka** | Yair Lapid |

**Jairas Lapidas** (angl. *Yair Lapid*, hebr. ‏יָאִיר לַפִּיד‏‎, tarimas TFA: [jaˈʔiʁ lappid], g. 1963 m. lapkričio 5 d.) – Izraelio politikas ir buvęs žurnalistas, 2022 m. liepą–gruodį ėjęs Izraelio ministro pirmininko pareigas. Iki tol 2021–2022 m. ėjo šešėlinio Izraelio ministro pirmininko ir užsienio reikalų ministro, 2020–2021 m. – Opozicijos lyderio, 2013–2014 m. – finansų ministro pareigas. Centristinės partijos „Ješ Atid" pirmininkas. Taip pat dirba Kneseto užsienio reikalų ir gynybos komitete bei Žvalgybos ir saugumo tarnybų pakomitetyje.

Biografija
----------

Prieš ateidamas į politiką 2012 m. buvo aktorius, televizijos laidų ir žinių vedėjas. Jo įkurta centristinė „Ješ Atid" partija per pirmuosius parlamento rinkimus 2013 m. tapo antra pagal dydį Kneseto partija, laimėjusia 19 mandatų, o netikėtai sėkmingi rinkimai išgarsino jį kaip politiką.

2013–2014 m. po koalicijos susitarimo su valdančiąja „Likud" partija, Lapidas ėjo finansų ministro pareigas Benjamino Netanjahu kabinete. 2013 m. „The Jerusalem Post" įvertino Lapidą esant „įtakingiausiu žydu pasaulyje", o žurnalas „Time" įtraukė į 100 „įtakingiausių žmonių pasaulyje" sąrašą.

2020 m. gegužės 17 d. iškart po to, kai buvo prisaikdinta trisdešimt penktoji Izraelio vyriausybė, Lapidas tapo opozicijos lyderiu. 2021 m. gegužės 5 d. jis pradėjo derybas su kitomis partijomis, siekdamas suformuoti koalicinę vyriausybę. 2021 m. birželio 2 d. Lapidas informavo Izraelio prezidentą Reuveną Rivliną, kad sutiko formuoti vadinamąją rotacinę vyriausybę su Naftaliu Benetu, pakeičiant tuometį ministrą pirmininką Benjaminą Netanjahu. Naujoji vyriausybė prisiekė 2021 m. birželio 13 d.

Lapidas Izraelio ministru pirmininku tapo 2022 m. liepos 1 d. kai Benetas paskelbė raginsiąs balsuoti dėl Kneseto paleidimo ir netrukus po balsavimo pasitrauks iš ministro pirmininko pareigų. Lapidas užėmė ministro pirmininko pareigas iki tol, kol po kitų rinkimų 2022 m. lapkritį buvo suformuota nauja B. Netanjahu vyriausybė.

Politinės pažiūros
------------------

Izraelio–Palestinos konflikto klausimu Lapido pažiūros nuosaikesnės nei jo pirmtakų. Lapidas pasisako už dvi valstybes dviem tautoms, tačiau Jeruzalė turinti likti nedaloma Izraelio sostine, o palestiniečių pretenzijos į Rytų Jeruzalę, anot Lapido, neturi istorinio pagrindo.

Šaltiniai
---------

1. ↑  „Dreams of the father guide Yair Lapid as he eyes Israel's premiership". France 24. 2021 m. birželio 1 d. Nuoroda tikrinta 2021 m. birželio 3 d..
2. ↑  Jerusalem Post staff (2013 m. gegužės 4 d.). „Top 50 most influential Jews 2013: Places 1–10". *The Jerusalem Post*. Nuoroda tikrinta 5 August 2013.
3. ↑  Vick, Karl. „The 2013 TIME 100". *Time* (amerikiečių anglų). ISSN 0040-781X. Nuoroda tikrinta 2018 m. birželio 24 d..
4. ↑  Magid, Jacob (2020 m. gegužės 17 d.). „Lapid predicts 'crooked' new government will fall quickly" (britų anglų). Nuoroda tikrinta 2020 m. gegužės 17 d..
5. ↑  Hoffman, Gil (2021 m. birželio 3 d.). „Lapid tells Rivlin: I have succeeded in forming coalition with Bennett". *The Jerusalem Post* (amerikiečių anglų). Nuoroda tikrinta 2022 m. birželio 22 d..
6. ↑  Lieber, Dov (2021 m. birželio 13 d). „Israel Gets New Government to End Netanyahu's 12-Year Rule". *The Wall Street Journal*. Nuoroda tikrinta 2021 m. birželio 15 d..
7. ↑  Estrin, Daniel (2022 m. birželio 20 d.). „Israel's prime minister is stepping down, sparking a new round of elections". NPR. Nuoroda tikrinta 2022 m. birželio 24 d..
8. ↑  „Yair Lapid: The ex-TV host who is Israel’s new PM". BBC. Nuoroda tikrinta 2022-07-01.